CELEX: 62011TA0013
Language: et
Date: 2013-09-06 00:00:00
Title: Kohtuasi T-13/11: Üldkohtu 6. septembri 2013 . aasta otsus — Post Bank Iran versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Õiguslik alus — Rahvusvahelise õiguse rikkumine — Põhjendamiskohustus — Kaitseõigused — Õigus tõhusale kohtulikule kaitsele — Ilmne hindamisviga — Omandiõigus — Proportsionaalsus — Võrdne kohtlemine — Diskrimineerimiskeeld)

19.10.2013   
            
            
               ET
            
            
               Euroopa Liidu Teataja
            
            
               C 304/13
            
         Üldkohtu 6. septembri 2013. aasta otsus — Post Bank Iran versus nõukogu
   (Kohtuasi T-13/11) (1)
   
   (Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Õiguslik alus - Rahvusvahelise õiguse rikkumine - Põhjendamiskohustus - Kaitseõigused - Õigus tõhusale kohtulikule kaitsele - Ilmne hindamisviga - Omandiõigus - Proportsionaalsus - Võrdne kohtlemine - Diskrimineerimiskeeld)
   2013/C 304/23
   Kohtumenetluse keel: inglise
   
      Pooled
   
   
      Hageja: Post Bank Iran (Teheran, Iraan) (esindaja: advokaat D. Luff)
   
      Kostja: Euroopa Liidu Nõukogu (esindajad: M. Bishop ja A. Vitro)
   
      Kostja toetuseks menetlusse astuja: Euroopa Komisjon (esindajad: F. Erlbacher ja M. Konstantinidis)
   
      Ese
   
   Esiteks nõue tühistada esiteks nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39) (muudetud nõukogu 25. oktoobri 2010. aasta otsusega 2010/644/ÜVJP (ELT L 281, lk 81)), II lisa ja nõukogu 25. oktoobri 2010. aasta määruse (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT L 281, lk 1), VIII lisa hagejat puudutavas osas, teiseks hageja suhtes tehtud otsus, mis „sisaldub”29. oktoobri 2010. aasta kirjas, kolmandaks nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413 (ELT L 319, lk 71), ja nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust nr 961/2010 (ELT L 319, lk 11), osas, milles need võivad mõjutada hageja olukorda, neljandaks hageja suhtes tehtud otsus, mis „sisaldub”5. detsembri 2011. aasta kirjas, viiendaks nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 961/2010 (ELT L 88, lk 1), IX lisa hagejat puudutavas osas ja kuuendaks nõukogu või komisjoni mis tahes tulevane määrus või otsus, mis täiendab või muudab mõnda käesolevas menetluses vaidlustatud aktidest, ning teiseks nõue tunnistada otsuse 2010/413 artikli 20 lõike 1 punkt b, määruse nr 961/2010 artikli 16 lõige 2, nõukogu 23. jaanuari 2012. aasta otsuse 2012/35/ÜVJP, millega muudetakse otsust 2010/413/ÜVJP (ELT L 19, lk 22) artikli 1 punkt 7, määruse nr 267/2012 artikli 23 lõige 2, nõukogu 15. oktoobri 2012. aasta otsuse 2012/635/ÜVJP, millega muudetakse otsust 2010/413 (ELT L 282, lk 58), artikli 1 punkt 8, nõukogu 21. detsembri 2012. aasta määruse (EL) nr 1263/2012, millega muudetakse määrust nr 267/2012 (ELT L 356, lk 34), artikli 1 punkt 11 ning nõukogu 21. detsembri 2012. aasta otsuse 2012/829/ÜVJP, millega muudetakse otsust 2010/413 (ELT L 356, lk 71), artikli 1 punkt 2 hageja suhtes kohaldamatuks.
   
      Resolutsioon
   
   
               1.
            
            
               Tunnistada hagi vastuvõetamatuks osas, milles palutakse tühistada Euroopa Liidu Nõukogu või Euroopa Komisjoni mis tahes tulevane määrus või otsus, mis täiendab või muudab mõnda käesolevas menetluses vaidlustatud aktidest.
            
         
               2.
            
            
               Puudub vajadus otsustada nii nõude üle tühistada Post Bank Irani suhtes tehtud otsused, mis „sisalduvad” nõukogu 29. oktoobri 2010. aasta ja 5. detsembri 2011. aasta kirjas, kui ka vastuvõetamatuse väite üle, mille nõukogu, keda toetas komisjon, esitas ainult nõudele tühistada Post Bank Irani suhtes tehtud otsus, mis „sisaldub” nõukogu 29. oktoobri 2010. aasta kirjas.
            
         
               3.
            
            
               Tühistada nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (muudetud nõukogu 25. oktoobri 2010. aasta otsusega 2010/644/ÜVJP), II lisa, nõukogu 25. oktoobri 2010. aasta määruse (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007, VIII lisa, nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413, nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust nr 961/2010, ja nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 961/2010, IX lisa Post Bank Irani puudutavas osas.
            
         
               4.
            
            
               Säilitada otsuse 2010/413, mida on muudetud otsusega 2010/644 ja seejärel otsusega 2011/783, II lisa toime Post Bank Irani suhtes kuni määruse nr 267/2012 IX lisa Post Bank Irani osas tühistamise jõustumiseni.
            
         
               5.
            
            
               Jätta Euroopa Liidu Nõukogu kohtukulud tema enda kanda ja mõista temalt välja Post Bank Irani kohtukulud.
            
         
               6.
            
            
               Jätta komisjoni kohtukulud tema enda kanda.
            
         
      (1)  ELT C 63, 26.2.2011.